**UEFA Futsal Champions League**, fra 2001 til 2018 kjent som **UEFA Futsal Cup**, er en årlig europeisk futsalturnering avholdt av UEFA. Klubber som plasserer seg høyt nok i sine nasjonale futsalligaer får delta i turneringen. For å delta må lagene vinne sine respektive hjemlige ligaer. I tillegg er regjerende mester kvalifisert. I 2014/15 deltok 49 lag fra 48 forskjellige nasjoner. Turneringen ble for første gang avhold sesongen 2001/02. Av norske lag har Vegakameratene deltatt flest ganger (4) og har det beste resultatet (3.-plass i 2012/13). Nidaros var det første norske laget som deltok i 2009/10.

Vinnere
-------

| Sesong | Vinner | Resultat | Finalemotstander |
| --- | --- | --- | --- |
| 2021/22 | Spanias flagg FC Barcelona | 4–0 | Portugals flagg Sporting CP |
| 2020/21 | Portugals flagg Sporting CP | 4–3 | Spanias flagg FC Barcelona |
| 2019/20 | Spanias flagg FC Barcelona | 2-1 | Spanias flagg ElPozo Murcia |
| 2018/19 | Portugals flagg Sporting CP | 2-1 | Kasakhstans flagg Kairat Almaty |
| 2017/18 | Spanias flagg Inter Movistar | 5-2 | Portugals flagg Sporting CP |
| 2016/17 | Spanias flagg Inter Movistar | 7-0 | Portugals flagg Sporting CP |
| 2015/16 | Russlands flagg Gazprom-Jugra Jugorsk | 4-3 | Spanias flagg Inter Movistar |
| 2014/15 | Kasakhstans flagg Kairat Almaty | 3-2 | Spanias flagg FC Barcelona |
| 2013/14 | Spanias flagg FC Barcelona | 5-2 eeo. | Russlands flagg Dinamo Moskva |
| 2012/13 | Kasakhstans flagg Kairat Almaty | 4-3 | Russlands flagg Dinamo Moskva |
| 2011/12 | Spanias flagg FC Barcelona | 3-1 | Russlands flagg Dinamo Moskva |
| 2010/11 | Italias flagg Montesilvano | 5-2 | Portugals flagg Sporting CP |
| 2009/10 | Portugals flagg Benfica | 3-2 eeo. | Spanias flagg Inter Movistar |
| 2008/09 | Spanias flagg Inter Movistar | 5-1 | Russlands flagg MFK Viz-Siarna |
| 2007/08 | Russlands flagg MFK Viz-Siarna | 4-4 (3-2 e.str) | Spanias flagg ElPozo Murcia |
| 2006/07 | Russlands flagg Dinamo Moskva | 2-1 | Spanias flagg Inter Movistar |
| 2005/06 | Spanias flagg Inter Movistar | 9-7 | Russlands flagg Dinamo Moskva |
| 2004/05 | Belgias flagg Action 21 Charleroi | 10-9 | Russlands flagg Dinamo Moskva |
| 2003/04 | Spanias flagg Inter Movistar | 7-5 | Portugals flagg Benfica |
| 2002/03 | Spanias flagg Playas de Castellón | 7-5 | Belgias flagg Action 21 Charleroi |
| 2001/02 | Spanias flagg Playas de Castellón | 5-1 | Belgias flagg Action 21 Charleroi |

Format
------

Turneringen består i dag av fire deler. Først et kvalifiseringsgruppespill kalt "Preliminary round", der gruppene består av tre til fire lag. Gruppespillet arrangeres av et vertslag og alle kampene går på samme arena. Det spilles kun enkel serie (gjelder også begge påfølgende gruppespill), og gruppevinneren går videre til selve hovedrunden ("Main round") av turneringen hvor lag som er seedet også kommer inn. Denne består av seks grupper med fire lag i hver gruppe, der ett av lagene stiller som vertslag. De to best plasserte lagene fra hver gruppe går videre til eliterunden ("Elite round") hvor de fire lagene med høyest seeding kommer inn. Dette ut utgjør totalt 16 lag, som fordeles på fire grupper. Vinnerne av disse fire gruppene møtes til semifinaler og finale, kalt "Final four". Fra og med sesongen 2006/07 ble det også spilt bronsefinale.

Kvalifisering
-------------

Alle serievinnerne i de respektive medlemslandene er kvalifisert for deltakelse. Deretter bestemmer UEFA-koeffisienten hvilket stadium laget kommer inn på. De fire øverste blir seedet direkte til eliterunden, og de påfølgende 16 lagene går inn i hovedrunden. Lag rangert fra og med 21 og nedover fordeles på åtte grupper, der gruppevinneren i hver gruppe går til hovedrunden. Tittelforsvareren er også kvalifisert, noe som gjør at ett land kan ha to deltakere. UEFA-koeffisienten legger også grunnlaget for trekningen av gruppene.

Norsk deltakelse
----------------

Siden oppstart av offisiell norsk eliteserie i sesongen 2008/09, har følgende norske lag deltatt:

* 2009/10: Nidaros, tredjeplass i kvalifiseringen
* 2010/11: KFUM, andreplass i kvalifiseringen
* 2011/12: Vegakameratene, gruppevinner i kvalifiseringen og fjerdeplass i hovedrunden
* 2012/13: Vegakameratene, gruppevinner i kvalifiseringen og tredjeplass i hovedrunden
* 2013/14: Vegakameratene, gruppevinner i kvalifiseringen og fjerdeplass i hovedrunden
* 2014/15: Vegakameratene, seedet til hovedrunden hvor det ble fjerdeplass
* 2015/16: Grorud, andreplass i kvalifiseringen (utslått)
* 2016/17: Sandefjord, tredjeplass i kvalifiseringen (utslått)
* 2017/18: Sjarmtrollan, tredjeplass i kvalifiseringen (utslått)
* 2018/19: Sandefjord, tredjeplass i kvalifiseringen (utslått)
* 2019/20: Sjarmtrollan, tredjeplass i kvalifiseringen (utslått)
* 2020/21: Utleira, tap i første kvalifiserende enkeltoppgjør
* 2021/22: Utleira, fjerdeplass i kvalifiseringen (utslått)
* 2022/23: Vesterålen, tredjeplass i kvalifiseringen (utslått)

Eksterne lenker
---------------

* Om UEFA Futsal Cup, fra nettstedet uefa.com (engelsk)